Den amerikanske sangerinde Kelis, som er bedst kendt for sine hits Milkshake og Trick Me, der er fra starten af det nye årtusind kommer til Nibe Festival. R&B-sangerinden kommer til at pryde det øverste af plakaten sammen med The Offspring, L.O.C., Rasmus Seebach, D-A-D og mange andre og går på scenen som et af de sidste navne på festivalen lørdag. Nibe Festival skriver i en pressemeddelelse at endnu et internationalt topnavn meget snart er klar til offentliggørelse og at festivalens fulde program er klart inden ugens udgang - og det skulle ikke være en aprilsnar.

Referat:
Hendes største hit er fra 2003 og spilles stadig massivt. Kelis kommer til Nibe Festival.